लिभरपुल चार उपाधिको सम्भावना पछ्याउँदै
लिभरपुलले शनिबारको एफए कपको फाइनलमा चेल्सीको सामना गर्दा उसको सामु एकै सिजन चार उपाधि जित्ने सम्भावना जीवन्त राख्ने अवसर हुनेछ । चेल्सीसामु भने आफ्ना सम्भावित मालिक डट बोलीलाई वेम्बलीमा स्वागत गर्ने अवसर हुनेछ । योर्गन क्लोपको लिभरपुलले यो सिजन चार खेल खेल्न बाँकी छ र यसै क्रममा एकै सिजन चार ठूला उपाधि जित्ने पहिलो इंग्लिस क्लब हुने मौका रहनेछ ।
लन्डन — लिभरपुलले शनिबारको एफए कपको फाइनलमा चेल्सीको सामना गर्दा उसको सामु एकै सिजन चार उपाधि जित्ने सम्भावना जीवन्त राख्ने अवसर हुनेछ । चेल्सीसामु भने आफ्ना सम्भावित मालिक डट बोलीलाई वेम्बलीमा स्वागत गर्ने अवसर हुनेछ । योर्गन क्लोपको लिभरपुलले यो सिजन चार खेल खेल्न बाँकी छ र यसै क्रममा एकै सिजन चार ठूला उपाधि जित्ने पहिलो इंग्लिस क्लब हुने मौका रहनेछ ।फेब्रुअरीमा मात्र लिभरपुलले चेल्सीलाई नै पराजित गरेर लिग कप जितेका थियो । अहिले लिरभपुलले एफए कप फाइनल खेल्नेछ र उसले मे २८ मा युरोपेली च्याम्पियन्स लिगको फाइनलमा रियल म्याड्रिडविरुद्ध भिड्नेछ । अहिलेसम्म कुनै पनि इंग्लिस क्लब यति ठूला उपलब्धिको नजिक पुगेको छैन्, तर लिभरपुललाई पनि राम्रोसँग के थाहा छ भने उसको इंग्लिस प्रिमियर लिग उपाधि जित्ने सपना भने खाली झिनो सम्भावनामै मात्र सीमित छ ।लिगको शीर्ष स्थानमा रहेको म्यानचेस्टर सिटीलाई दोस्रो स्थानमा रहेको लिभरपुलमाथि तीन अंकको अग्रता प्राप्त छ । सिटीले बुधबार मात्रै उल्भ्सलाई ५–१ ले हराएको थियो र अब उसलाई अन्तिम दुई खेलमा ४ अंक बटुल्ने हो भने लिग उपाधि जित्न सक्नेछ । सिटीको अन्तिम दुई खेल वेस्ट ह्याम र एस्टन भिल्लाविरुद्ध रहेको छ । पछिल्ला तीन सिजनमा लिभरपुल दोस्रो लिग उपाधि जित्न असफल रहे पनि दुई कप उपाधि जित्नु उसका लागि ठूलो उपलब्धि मानिनेछ ।चेल्सीले लिग कप फाइनलमा भने लिभरपुललाई बलियो चुनौती पेस गरेको थियो । गोलरहित बराबरीपछिको टाइब्रेकरमा लिभरपुल ११–१० ले विजयी रहेको थियो । सन् १९९३ यता लिग कप र एफए कपमा समान दुई टिम भिड्न लागेको छन् । त्यस वर्ष आर्सनल र सेफिल्ड वेनस्डेले यस्तै उपलब्धि आत्मसात् गरेको थियो । त्यति बेला आर्सनलले वेनस्डेमाथि कप डबल्स गरेको थियो र क्लोपको टिम पनि यस्तै उपलब्धि दोहोर्‍याउने अभियानमा हुनेछ ।तर यसै सिजनको आफ्नो ६० औं खेलमा लिभरपुलका खेलाडीले थाकेको महसुस गर्न सक्नेछ । सन् २००६ मा लिभरपुलले अन्तिमपटक एफए कप जितेको थियो । यही फाइनलमा पुनर्ताजगी प्राप्त खेलाडीलाई उतार्नका लागि क्लोपले मंगलबार एस्टन भिल्लाविरुद्धको खेलमा केहीलाई आराम दिने निर्णय गरेको थियो । त्यही खेलमा ब्राजिली मिडफिल्डर फाबिन्हो घाइते भए र उनले फाइनल खेल्न पाउने छैनन् र यो लिभरपुलका लागि समस्या हुन सक्नेछ ।ऐतिहासिक उपलब्धिको संघारमा रहेको लिभरपुललाई मंगलबार साउथ ह्याम्पटनको सामना गर्नुछ । यसै पृष्ठभूमिमा लिभरपुल कप्तान जोडर्न हेन्डरसनले आफ्ना साथी खेलाडीलाई उपाधिका लागि खेल्न अनुरोध गरेका छन् । उनले भनेका छन्, ‘जति जति सिजन सकिन लागेको छ, तनाव उत्ति बढ्दै छ । अहिले हामी टिममा उपलब्ध सबै खेलाडीलाई प्रयोग गर्ने पक्षमा छौं । मलाई लाग्छ, एस्टन भिल्लाविरुद्धका खेलमा सबैले राम्रो प्रदर्शन नै गरे ।’उनले थपेका छन, ‘यो फुटबल हो र यसमा उतार चढाव आइरहन्छन्, गइरहन्छन् । त्यसविरुद्ध उपयुक्त प्रतिक्रिया दिन सक्नुपर्छ । इमानदारितापूर्वक भन्दा हाम्रा खेलाडीले यसअघि पनि यस्तै अवस्थाको सामना गरिसकेको छ । त्यस अर्थमा हाम्रा खेलाडीको प्रशंसा गर्नुपर्ने नै हुन्छ । हामी सबै यस्तै निर्णायक मोडका लागि एकजुट भएर रहनुपर्छ । अन्त्यमा कडा मिहिनेतकै लागि त उपाधि पुरस्कारका रूपमा प्राप्त हुने हो । शनिबारको यति महत्त्वको खेलका लागि हामी सबै तयार छौं ।’लिभरपुल मात्र होइन, चेल्सीले पनि आफ्नो ६३ औं खेल खेल्नेछ । तर लिभरपुलका तुलनामा चेल्सीका खेलाडी बढी थकित देखिएका छन् र यसको प्रभाव पछिल्लो खेलमा देखिएको पनि छ । लिड्सविरुद्ध प्राप्त तीन गोलको जितपछि चेल्सीले लिगमा आफ्नो तेस्रो स्थानमाथिको पकड बलियो बनाएको छ । रियलविरुद्ध च्याम्पियन्स लिगको सेमिफाइनलमा बेहोरेको हारपछि पनि चेल्सीका खेलाडी निराश देखिएका थिए । यही बेला चेल्सीका मालिक को हुने झनेर अड्कल चलिरहेको छ ।युत्रेनमाथि रुसी आक्रमणपछि रोमान अब्राहिमोभिचले क्लब बिक्रीमा राखेका छन् । रुसी धनाद्य छँदै एक अर्को उपाधि जित्न चाहन्छ । प्रशिक्षक मोमस टुचेलका लागि माटेओ कोभिासिचको फिटनेस टाउको दुखाइ रहनेछ् । क्रोएसियाली मिडफिल्डर लिड्सविरुद्धको खेलमा घाइते भएका थिए । उनले भनेका छन्, ‘उनको खुट्टा सुनिएको छ र उनी धेरै पीडाबाट पनि गुज्रिरहेका छन् । उनी खेल्न पाएन भने हाम्रा लागि त्यो निराशा नै रहनेछ ।’